Záložná zmluva

uzatvorená podľa § 151a a nasl. zákona č. 40/1964 Zb. Občiansky zákonník v znení   
neskorších predpisov

č. 0095-PRB/2015 / Z

Zmluvné strany:

Obec Moča

Štatutárny orgán: Ing. Pál Banai Tóth, PhD., starosta

Sídlo: č. 168, 94637 Moča

IČO: 00306576

Bankové spojenie: UniCredit Bank Slovakia, a.s.

Číslo účtu: 1207407005/1111

IBAN: SK23 1111 0000 0012 0740 7005

(ďalej len „záložca“)

a

Ministerstvo dopravy, výstavby a  regionálneho rozvoja Slovenskej republiky

Štatutárny orgán: PaedDr. Arpád Érsek, minister dopravy, výstavby a regionálneho rozvoja SR

Sídlo: Námestie slobody 6

810 05 Bratislava 15

IČO: 30416094

DIČ: 2020799209

Bankové spojenie: Štátna pokladnica

Číslo účtu: 7000117681/8180

IBAN: SK71 8180 0000 0070 0011 7681

(ďalej len „záložný veriteľ“)

uzatvárajú túto záložnú zmluvu (ďalej len „zmluva“) :

Článok I.

1. Záložca je výlučným vlastníkom nehnuteľností:
2. Bytový dom so súpisným číslom 420, zapísaný na liste vlastníctva č. 2720, v katastrálnom území Moča, obec Moča, okres Komárno, nachádzajúci sa na parcele registra C KN  
   č. 728/10, zastavané plochy a nádvoria o výmere 351 m² a parcele registra C KN  
   č. 728/2, zastavané plochy a nádvoria o výmere 2679 m², v ktorom sa nachádzajú  
   4 nájomné byty s podielom priestoru na spoločných častiach a spoločných zariadeniach domu, menovite:

* Byt č. 1, 1.p., vchod 1, podiel priestoru na spoločných častiach a spoločných zariadeniach domu 5702/43064,
* Byt č. 2, 1.p., vchod 1, podiel priestoru na spoločných častiach a spoločných zariadeniach domu 5617/43064,
* Byt č. 3, 1.p., vchod 1, podiel priestoru na spoločných častiach a spoločných zariadeniach domu 4295/43064,
* Byt č. 4, 1.p., vchod 1, podiel priestoru na spoločných častiach a spoločných zariadeniach domu 6682/43064.

1. Parcela registra C KN č. 728/10, zastavané plochy a nádvoria o výmere 351 m² a parcela registra C KN č. 728/2, zastavané plochy a nádvoria o výmere 2679 m², zapísané na liste vlastníctva č. 932, katastrálne územie Moča, obec Moča, okres Komárno.
2. Hodnota nehnuteľnosti uvedenej v bode 1. písm. a) tohto článku podľa kúpnej ceny uvedenej  
    v kúpnej zmluve č.001/2014 zo dňa 07.10.2014 je 197 319,60 eur.

Článok II.

1. Podľa priloženej Zmluvy o poskytnutí dotácie na obstarávanie nájomných bytov č. 0095-PRB/2015 uzatvorenej dňa 24.08.2015 (ďalej len „Zmluva o poskytnutí dotácie“) medzi záložným veriteľom a  záložcom, záložný veriteľ poskytol záložcovi dotáciu na obstarávanie nájomných bytov uvedených v článku I. bod 1. písm. a) tejto zmluvy.
2. Záložca sa podľa článku V bod 1 písm. c) Zmluvy o poskytnutí dotácie zaviazal využiť byty uvedené v článku I. bod 1. písm. a) tejto zmluvy po dobu minimálne 30 rokov výlučne na účely nájomného bývania. V prípade, že záložca poruší túto svoju povinnosť, je povinný vrátiť dotáciu v plnej výške:  69 060,00 eur záložnému veriteľovi.
3. V článku V. bod 1. písm. n) Zmluvy o poskytnutí dotácie sa zmluvné strany dohodli na zriadení záložného práva na zabezpečenie pohľadávky záložného veriteľa v sume 69 060,00 eur predstavujúcej výšku poskytnutej dotácie, ktorú je záložca povinný vrátiť v prípade, ak dôjde k porušeniu povinnosti podľa bodu 2. tohto článku.

Článok III.

Na zabezpečenie pohľadávky záložného veriteľa v sume 69 060,00 eur vyplývajúcej zo Zmluvy o poskytnutí dotácie záložca dáva do zálohu svoje nehnuteľnosti uvedené v článku I. zmluvy a zriaďuje k nim záložné právo v prospech záložného veriteľa, ktorý toto právo prijíma.

Článok IV.

1. Záložný veriteľ môže záloh užívať len ak na to dá záložca výslovný súhlas.
2. Záložca je oprávnený nakladať s nehnuteľnosťami uvedenými v článku I. zmluvy (najmä uzavierať kúpne zmluvy) len po predchádzajúcom písomnom súhlase záložného veriteľa.

Článok V.

1. Záložné právo vzniká vkladom do katastra nehnuteľností – Okresný úrad Komárno, katastrálny odbor (ďalej len „úrad“).
2. V prípade, že úrad konanie o návrhu na vklad preruší, záložca je povinný konať tak, aby záložné právo bolo riadne zapísané do katastra nehnuteľností. Záložný veriteľ je povinný bez zbytočného odkladu poskytnúť záložcovi všetku súčinnosť.
3. V prípade, ak úrad konanie o návrhu na vklad zastaví, záložca sa zaväzuje do 30 dní odo dňa právoplatnosti rozhodnutia o zastavení konania o návrhu na vklad predložiť nový návrh na zriadenie záložného práva.

Článok VI.

1. Záložné právo zanikne, ak záložca za podmienok dohodnutých v Zmluve o poskytnutí dotácie vráti poskytnutú dotáciu záložnému veriteľovi.
2. Ďalšie spôsoby zániku záložného práva, ako aj vzťahy, ktoré nie sú v tejto zmluve výslovne upravené, sa budú riadiť príslušnými ustanoveniami zákona č. 40/1964 Zb. Občiansky zákonník v znení neskorších predpisov.
3. Táto zmluva stráca účinnosť dňom, keď rozhodnutie úradu, ktorým zamietol vklad záložného práva do katastra nehnuteľností nadobudne právoplatnosť a predložením návrhu na nové záložné právo podľa článku V. bod 3. zmluvy.
4. Zmluva sa uzatvára na dobu trvania záväzku záložcu voči záložnému veriteľovi.
5. Zmluvu je možné zmeniť alebo zrušiť len písomnou formou po predchádzajúcej dohode oboch zmluvných strán.
6. Neoddeliteľnú súčasť tejto zmluvy tvorí Zmluva o poskytnutí dotácie.
7. Zmluva nadobúda platnosť dňom jej podpísania zmluvnými stranami a účinnosť dňom nasledujúcim po dni jej zverejnenia podľa § 47a ods. 1 zákona č. 40/1964 Zb. Občiansky zákonník v znení neskorších predpisov v nadväznosti na § 5a ods. 1, 6 a 13 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
8. Účastníci si zmluvu prečítali, jej obsahu porozumeli a súhlasia s ním bez akýchkoľvek výhrad, na znak čoho zmluvu vlastnoručne podpísali v 5 vyhotoveniach, z ktorých záložný veriteľ obdrží 2 vyhotovenia a záložca obdrží 3 vyhotovenia, z ktorých 2 budú súčasťou návrhu na vklad záložného práva do katastra.
9. Záložný veriteľ splnomocňuje záložcu k podaniu návrhu na vklad záložného práva na príslušný úrad.
10. Poplatky spojené so zriadením záložného práva znáša záložca.

V Moči, dňa 7.9.2016             V Bratislave, dňa ....................................

za záložcu:                           za záložného veriteľa:

.................................................................               ...............................................................

Ing. Pál Banai Tóth, PhD. PaedDr. Arpád Érsek

starosta obce minister dopravy, výstavby a

regionálneho rozvoja SR